**வக்கார் சலாம்கெய்ல்** (பிறப்பு 2 அக்டோபர் 2001) ஒரு ஆப்கான் துடுப்பாட்ட வீரர். இவர் மார்ச் 2019 இல் ஆப்கானிஸ்தான் துடுப்பாட்ட அணிக்காக தனது தேர்வுத் துடுப்பாட்டப் போட்டியில் இவர் அறிமுகமானார். இவர் ஆப்கன் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார், மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் மற்றும் இருபது20 ஆகிய உள்ளூர்ப் போட்டிகளிலும் விளையாடி வருகிறார். இ

உள்நாட்டு மற்றும் டி 20 தொழில்
------------------------------

நவம்பர் 19, 2017 அன்று 2017–18 ஆண்டிற்கான அஹ்மத் ஷா அப்தாலி 4 நாள் போட்டியில் பேண்ட்-இ-அமீர் பிராந்தியத்திற்காக முதல் தரத் துடுப்பாட்டப் போட்டிகளில் இவர் அறிமுகமானார், இரண்டாவது ஆட்டப் பகுதியில் 162 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார். மொத்தம் 55 இலக்குகளை அந்தத் தொடரில் இவர் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் இவர் முதலிடம் பெற்றார்.

செப்டம்பர் 2018 இல், ஆப்கானிஸ்தான் பிரீமியர் லீக் போட்டியின் முதல் பதிப்பில் காந்தஹார் அணி சார்பாக இவர் விளையாடினார். 6 அக்டோபர் 2018 அன்று 2018–19 ஆப்கானிஸ்தான் பிரீமியர் லீக்கில் காந்தஹார் நைட்ஸ் அணிக்காக இருபது20 போட்டியில் இவர் அறிமுகமானார். 2018–19 பங்களாதேஷ் பிரீமியர் லீக்கிற்கான வரைவு பட்டியலில் இடம் பெற்றதனைத் தொடர்ந்து, அக்டோபர் 2018 இல், இவர் கொமிலா விக்டோரியன் அணியில் இடம் பெற்றார்.

ஜூலை 2019 இல், யூரோ டி 20 ஸ்லாம் துடுப்பாட்டப் போட்டியில் போட்டியின் தொடக்க பதிப்பில் எடின்பர்க் ராக்ஸிற்காக விளையாட தேர்வு செய்யப்பட்டார். இருப்பினும், அடுத்த மாதம் அந்தப் போட்டி ரத்து செய்யப்பட்டது. செப்டம்பர் 2019 இல், 2019 மென்சி சூப்பர் லீக் போட்டிக்கான டிஷ்வானே ஸ்பார்டன்ஸ் அணியில் இவர் இடம் பெற்றார்.

செப்டம்பர் 10, 2019 அன்று நடந்த 2019 காசி அமானுல்லா கான் பிராந்திய ஒருநாள் போட்டியில் பேண்ட்-இ-அமீர் பிராந்தியத்திற்காக இவர் பட்டியல் அ துடுப்பாட்டப் போட்டிகளில் இவர் அறிமுகமானார்.

சர்வதேச வாழ்க்கை
----------------

பிப்ரவரி 2019 இல், இந்தியாவில் அயர்லாந்துக்கு எதிரான ஒருநாள் போட்டியில் ஆப்கானிஸ்தானின் தேர்வுத் துடுப்பாட்ட அணியில் இவர் இடம் பெற்றார். இவர் மார்ச் 15, 2019 அன்று அயர்லாந்திற்கு எதிராக ஆப்கானிஸ்தானுக்காக தேர்வுத் துடுப்பாட்டப் போட்டியில் இவர் அறிமுகமானார். அயர்லாந்துத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் ஆட்டப் பகுதியில் 14 ஓவர்கள் வீசி 35 ஓட்டங்கள் கொடுத்தார். இதில் நான்கு ஓவர்களை மெய்டனாக வீசி 2 இலக்குகளைக் கைப்பற்றினார்.17 ஓவர்கள் 66 ஓட்டங்களை விட்டுக் கொடுத்தார்.இதில் 2 ஓவர்களை மெய்டனாக வீசி 2 இலக்குகளைக் கைப்பற்றினார். இந்தப் போட்டியில் அப்கானித்தான் அணி 7 இலக்குகளில் வெற்றி பெற்றது.

2019 ஆம் ஆண்டில் ஐசிசி துடுப்பாட்ட உலகக் கோப்பை போட்டித் தொடரில் இவர் விளையாடினார். சூன் 29, லீட்ஸ் துடுப்பாட்ட மைதானத்தில் பாக்கித்தான் துடுப்பாட்ட அணிக்கு எதிரான பட்டியல் அ போட்டியில் இவர் விளையாடினார். அந்தப் போட்டியில் இவர் பந்துவீச வாய்ப்பு கிடைக்கவில்லை. பின் மட்டையாட்டத்தில் தான் சந்தித்த முதல் பந்தில் ஓட்டங்கள் எதுவும் எடுக்காமல் சகீன் ஷா அப்ரிதி பந்துவீச்சில் இவர் ஆட்டமிழந்தார். இந்தப் போட்டியில் பக்கித்தான் துடுப்பாட்ட அணி 3 இலக்குகளில் வெற்றி பெற்றது.

குறிப்புகள்
-----------

1. ↑  "Waqar Salamkheil". *ESPN Cricinfo*. 19 November 2017 அன்று பார்க்கப்பட்டது.
2. ↑  "11th Match, Alokozay Ahmad Shah Abdali 4-day Tournament at Khost, Nov 19-22 2017". *ESPN Cricinfo*. 19 November 2017 அன்று பார்க்கப்பட்டது.
3. ↑  "2017–18 Ahmad Shah Abdali 4-day Tournament: Most Wickets". *ESPN Cricinfo*. 23 December 2017 அன்று பார்க்கப்பட்டது.
4. ↑  "Gayle, Afridi, Russell: icons in Afghanistan Premier League". *ESPN Cricinfo*. 11 September 2018 அன்று பார்க்கப்பட்டது.
5. ↑  "2nd Match (D/N), Afghanistan Premier League at Sharjah, Oct 6 2018". *ESPN Cricinfo*. 6 October 2018 அன்று பார்க்கப்பட்டது.
6. ↑  "Full players list of the teams following Players Draft of BPL T20 2018-19". *Bangladesh Cricket Board*. 28 மார்ச் 2019 அன்று மூலம் பரணிடப்பட்டது. 29 October 2018 அன்று பார்க்கப்பட்டது.
7. ↑  "Eoin Morgan to represent Dublin franchise in inaugural Euro T20 Slam". *ESPN Cricinfo*. 19 July 2019 அன்று பார்க்கப்பட்டது.
8. ↑  "Euro T20 Slam Player Draft completed". *Cricket Europe*. 19 ஜூலை 2019 அன்று மூலம் பரணிடப்பட்டது. 19 July 2019 அன்று பார்க்கப்பட்டது.
9. ↑  "Inaugural Euro T20 Slam cancelled at two weeks' notice". *ESPN Cricinfo*. 14 August 2019 அன்று பார்க்கப்பட்டது.
10. ↑  "MSL 2.0 announces its T20 squads". *Cricket South Africa*. 4 செப்டம்பர் 2019 அன்று மூலம் பரணிடப்பட்டது. 4 September 2019 அன்று பார்க்கப்பட்டது.
11. ↑  "Ghazi Amanullah Khan Regional One Day Tournament at Amanullah, Sep 10 2019". *ESPN Cricinfo*. 10 September 2019 அன்று பார்க்கப்பட்டது.
12. ↑  "Mujeeb left out for Ireland Test, Shahzad out of T20Is". *ESPN Cricinfo*. 7 February 2019 அன்று பார்க்கப்பட்டது.
13. ↑  "No Mujeeb in Tests as Afghanistan announce squads for Ireland series". *International Cricket Council*. 7 February 2019 அன்று பார்க்கப்பட்டது.
14. ↑  "Only Test, Ireland tour of India at Dehra Dun, Mar 15-19 2019". *ESPN Cricinfo*. 15 March 2019 அன்று பார்க்கப்பட்டது.
15. ↑  "Full Scorecard of Afghanistan vs Ireland Only Test 2019 - Score Report | ESPNcricinfo.com". *ESPNcricinfo* (ஆங்கிலம்). 2019-11-18 அன்று பார்க்கப்பட்டது.